Priporočeno pismo zagotavlja varnost vsebine pošiljke in evidentiran prejem pri naslovniku. Dopis s kodo Telekom ID se kot priporočeno pismo vroči naročniku osebno na stalnem naslovu naročnika oz. pooblaščeni osebi na sedežu podjetja. Če vročitev naročniku ni mogoča, se dopis s kodo Telekom ID vroči enemu od odraslih članov gospodinjstva ali osebi, pooblaščeni za prevzem pošiljk. Če dopisa s kodo Telekom ID na stalnem naslovu naročnika ali na sedežu podjetja ni mogoče vročiti, prejme naročnik v nabiralnik obvestilo o priporočeni pošiljki, v katerem sta navedena mesto prevzema in rok za osebni prevzem (15 dni od dneva, ko je bil naročnik obveščen o priporočeni pošti). Naročnik oz. oseba, ki ji je priporočena pošilja vročena, potrdi prevzem pošiljke s svojim podpisom.